AKROYD Number Plate | Regtransfers.co.uk
Results for AKROYD
'AKROYD' Look-a-likes (2)
Alternative 'AKROYD' Registrations (2) Pumas gryns vir Griffons | Netwerk24
Pumas gryns vir Griffons
Deur Madli Grobbelaar 13 Junie 2019 06:00
Die Griffon’s het Saterdag die Pumas laat les op sê en het die besoekers goed laat bloed sweet in ’n harde wedstryd. Die Pumas het egter geseëvier. Foto: Madli Grobbelaar
’n Witwarm wedstryd Saterdag (08/06) tussen die Down Touch Griffons en die Pumas, wat eerste op die leer van die SuperSport-uitdaagreeks lê, het vir heelwat aksie en spanning op die HT Pelatona-stadium in Welkom gesorg.
Die Pumas het goed les opgesê teen die tuisspan, wat met alles in hul vermoë tot op die einde druk op die besoekers geplaas het.
Dit was egter die besoekers wat met ’n eindtelling van 48 – 33 op die telbord geseëvier het.
Die Pumas, wat die wedstryd van die begin af oorheers het en ook eerste punte op die telbord gehad het, moes bontstaan teen die gedrewe tuisspan.
Die Perstruie was oorgehaal vir die wedstryd en het harde rugby gespeel.
Hulle het selfs met tye ’n kortkop in die harde stryd voorgeloop.
Die tuisspan het daarin geslaag om vier drieë agter die kalklyn te gaan druk, maar die skopwerk het hulle ongelukkig in die steek gelaat.
Teen rustyd was die Pumas met 24 punte teenoor die 20 van die tuisspan voor.
Die skrumskakel, Jaywin Juries, se drie saam met twee doelskoppe en twee strafskoppe was ’n persoonlike rekord vir hom om 15 punte in die wedstryd aan te teken.
Mosoeu Maruping, Nkosikhona Noguma en Alistair Mumba het die ander drieë vir die Griffons gedruk.
Die SuperSport-uitdaagreeks se halfeindronde sal tussen die Pumas en Griekwas beklink word.
Groot aksie wag op die Griffons wanneer hulle op Saterdag 6 Julie op die HT Pelatona-stadion teen Argentinië sal uitdraf.
“Die Argentyne vorm nou deel van die Curriebeker se eerste divisie en sal hulle debuut hier in Welkom kom maak,” sê Eugene van Wyk, uitvoerende hoof van die Griffons.
Die divisie sluit in die Griffons, SWD, Oostelike Provinsie, Valke, Luiperds, Grens en die Boland.
Nog ’n verrassing vir die Griffons is die terugverwelkoming van die losskakel Robbie Petzer, wat hom ná ’n baie suksesvolle seisoen by die Glendale Raptors in die Amerikaanse Major League (MLR) eersdaags weer by die Griffons in Welkom sal aansluit.
“Die Argentyne vorm nou deel van die Curriebeker se eerste divisie en sal hulle debuut hier in Welkom kom maak. – Eugene van Wyk